Surxondaryoda Damas haydovchisi YPX inspektorini urib yubordi

Surxondaryo viloyatining Angor tumanida yashovchi F.K. Damas rusumli avtomashinasini Termiz shahri, R.Soatova ko‘chasida haydab ketayotib, YTH sodir etdi. Bu haqda IIV jamoatchilik va OAV bilan aloqalar boshqarmasi xabar berdi.

U shu ko‘chada xizmat olib borayotgan yo‘l-patrul xizmati inspektori Ya.M.ni urib yubordi.
Hodisa oqibatida inspektor jarohat olib, kasalxonaga yotqizildi.
Surishtiruvni prokuratura olib bormoqda.